
Tabel de concordanţă
	1
	Titlul actului Uniunii Europene, inclusiv cea mai recentă modificare, nr.CELEX

	
	DIRECTIVA 2013/36/UE A PARLAMENTULUI EUROPEAN ȘI A CONSILIULUI din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit, de modificare a Directivei 2002/87/CE și de abrogare a Directivelor 2006/48/CE și 2006/49/CE, astfel cum a fost modificată prin Directiva (UE) 2024/2994 a Parlamentului European și a Consiliului din 27 noiembrie 2024 de modificare a Directivelor 2009/65/CE, 2013/36/UE și (UE) 2019/2034 în ceea ce privește tratamentul riscului de concentrare rezultat din expuneri față de contrapărți centrale și al riscului de contraparte pentru tranzacțiile cu instrumente financiare derivate compensate la nivel central (Nr. CELEX: 32013L0036)

	2
	Titlul proiectului de act normativ naţional

	
	Proiectul Hotărârii Comitetului executiv al Băncii Naționale a Moldovei „Pentru aprobarea Regulamentului privind nivelul de aplicare a cerințelor prudențiale și abrogarea Hotărârii Comitetului executiv al Băncii Naționale a Moldovei pentru aprobarea Regulamentului cu privire la supravegherea  pe bază consolidată a băncilor nr. 101/2020”

	3
	Gradul general de compatibilitate – parţial compatibil

	4
	Autoritatea/persoana responsabilă – Banca Națională a Moldovei

	5
	Data întocmirii/actualizării – septembrie 2026



	6. Actul Uniunii Europene
	7. Proiectul de actul normativ național 
	8. Gradul de compatibilitate
	9. Observații

	DIRECTIVA 2013/36/UE A PARLAMENTULUI EUROPEAN ȘI A CONSILIULUI din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit, de modificare a Directivei 2002/87/CE și de abrogare a Directivelor 2006/48/CE și 2006/49/CE, astfel cum a fost modificată prin Directiva (UE) 2024/2994 a Parlamentului European și a Consiliului din 27 noiembrie 2024 de modificare a Directivelor 2009/65/CE, 2013/36/UE și (UE) 2019/2034 în ceea ce privește tratamentul riscului de concentrare rezultat din expuneri față de contrapărți centrale și al riscului de contraparte pentru tranzacțiile cu instrumente financiare derivate compensate la nivel central (Nr. CELEX: 32013L0036)
	Proiectul Hotărârii Comitetului executiv al Băncii Naționale a Moldovei „Pentru aprobarea Regulamentului privind nivelul de aplicare a cerințelor prudențiale și abrogarea Hotărârii Comitetului executiv al Băncii Naționale a Moldovei pentru aprobarea Regulamentului cu privire la supravegherea  pe bază consolidată a băncilor nr. 101/2020”
	
	

	TITLUL VII SUPRAVEGHERE PRUDENŢIALĂ
CAPITOLUL 3 Supravegherea pe bază consolidate
Secțiunea II
Societăți financiare holding, societăși financiare holding mixte și societăți holding cu activitae mixtă
	
	
	

	Articolul 123 Supravegherea 
(1) Fără a aduce atingere părţii a patra a Regulamentului (UE) nr. 575/2013, statele membre adoptă dispoziţii care prevăd că, în cazul în care întreprinderea-mamă a uneia sau a mai multor instituţii este un holding cu activitate mixtă, autorităţile competente responsabile cu supravegherea instituţiilor respective exercită o supraveghere generală a tranzacţiilor pe care instituţiile în cauză le efectuează cu holdingul cu activitate mixtă și cu filialele sale.
	Articolul 121. Tranzacţii intragrup cu societăţi holding cu activitate mixtă
Fără a se aduce atingere prevederilor aferente expuneri mari din prezenta lege și actele normative ale Băncii Naționale a Moldovei, dacă  întreprinderea-mamă a uneia sau mai multor  instituții de credit, persoane juridice din Republica Moldova, este o societate holding cu activitate mixtă, Banca Naţională a Moldovei exercită o supraveghere generală a tranzacţiilor dintre respectivele  instituții de credit, pe de o parte, şi societatea holding cu activitate mixtă şi filialele acesteia, pe de altă parte, în condiţiile stabilite prin actele normative emise în aplicarea prezentei legi.
	Compatibil 
	Transpus prin art. 121 alin.(1) din Legea nr. 202/2017 privind activitatea băncilor

	(2) Autorităţile competente cer instituţiilor să pună în aplicare proceduri adecvate de gestionare a riscurilor și mecanisme de control intern adecvate, inclusiv proceduri riguroase de raportare și de contabilitate, în vederea identificării, măsurării, monitorizării și controlării adecvate a tranzacţiilor efectuate cu holdingul-mamă cu activitate mixtă și cu filialele sale. Autorităţile competente cer instituţiilor să le comunice orice tranzacţie semnificativă efectuată cu entităţile respective, cu excepţia celei menţionate la articolul 394 din Regulamentul (UE) nr. 575/2013. Aceste proceduri și tranzacţii semnificative fac obiectul unui control din partea autorităţilor competente.
	Capitolul IV
TRANZACŢIILE INTRAGRUP CU SOCIETĂŢILE HOLDING CU ACTIVITATEA MIXTĂ
92. Instituțiile de credit, persoane juridice din Republica Moldova, filiale ale unei 
societăţi holding cu activitate mixtă, trebuie să dispună de procese de administrare a riscurilor şi de mecanisme de control intern adecvate, inclusiv de proceduri contabile şi de raportare riguroase, pentru a identifica, măsura, monitoriza şi controla în mod corespunzător tranzacţiile acestora cu societatea holding cu activitate mixtă şi cu filialele acesteia.
93. Instituțiile de credit trebuie să informeze Banca Naţională a Moldovei despre orice tranzacţie semnificativă cu entităţile prevăzute la punctul 92, alta decât cea care este raportată ca expunere mare potrivit Regulamentului privind expunerile mari ale băncilor, aprobat prin Hotărârea Comitetului executiv al Băncii Naţionale a Moldovei nr.109/2019. Informaţia respectivă va fi transmisă către Banca Naţională a Moldovei prin canalul electronic de comunicare şi va include, cel puţin: data tranzacţiei, scopul detailat/argumentarea tranzacţiei, date despre contraparte (denumirea, adresa), suma şi valuta tranzacţiei.
94. Procesele, mecanismele şi procedurile prevăzute la punctul 92 şi tranzacţiile 
semnificative vor fi supuse supravegherii de către Banca Naţională a Moldovei.
 
Inclus prin proiectul HCE al BNM de aprobare a Regulamentului privind nivelul de aplicare a cerințelor prudențiale și abrogare a HCE al BNM nr. 101/2020
	Compatibil 
	

	TITLUL VIII INFORMAŢIILE CARE TREBUIE FĂCUTE PUBLICE DE CĂTRE AUTORITĂŢILE COMPETENTE
	
	
	

	Articolul 143 Cerinţe generale privind publicarea (1) Autorităţile competente publică următoarele informaţii:
 (a) textul actelor cu putere de lege și al actelor administrative și recomandările generale adoptate în statul membru respectiv în domeniul reglementării prudenţiale; 
(b) modalităţile de exercitare a opţiunilor și drepturilor prevăzute în dreptul Uniunii; 
▼M5 (c) criteriile generale și metodele utilizate pentru analiza și evaluarea menţionate la articolul 97, inclusiv criteriile pentru aplicarea principiului proporţionalităţii, astfel cum se menţionează la articolul 97 alineatul (4); 
▼M6 (d) fără a aduce atingere dispoziţiilor din titlul VII capitolul 1 secţiunea II din prezenta directivă și, după caz, dispoziţiilor din titlul IV capitolul 1 secţiunea 2 din Directiva (UE) 2019/2034, date statistice agregate privind aspecte esenţiale ale punerii în aplicare a cadrului prudenţial în fiecare stat membru, inclusiv numărul și natura măsurilor de supraveghere luate în conformitate cu articolul 102 alineatul (1) litera (a) din prezenta directivă, precum și a sancţiunilor administrative aplicate în conformitate cu articolul 65 din prezenta directivă.
	Articolul 136. Cerinţe generale privind publicarea
(1) Banca Naţională a Moldovei publică următoarele informaţii:
a) textele legilor şi ale actelor normative adoptate în domeniul supravegherii prudenţiale a băncilor, precum şi ale recomandărilor emise în aplicarea acestora;
b) criteriile generale şi metodologiile utilizate pentru analizarea cadrului de administrare a activităţii, strategiilor, proceselor şi mecanismelor implementate de către bănci în vederea respectării dispoziţiilor prezentei legi şi ale actelor normative emise în aplicarea acesteia şi pentru evaluarea riscurilor la care băncile sînt sau pot fi expuse;
c) fără a aduce atingere prevederilor privind secretul profesional, date statistice agregate privind aspectele principale ale aplicării cadrului legal şi de reglementare în domeniul prudenţial, inclusiv numărul şi natura măsurilor de supraveghere conform art.139 alin.(1) lit.a) dispuse faţă de băncile care nu îndeplinesc cerinţele prezentei legi şi ale actelor normative emise în aplicarea acesteia, precum şi ale sancţiunilor şi măsurilor sancţionatoare aplicate conform prevederilor art.141;
d) lista persoanelor care exercită funcţii de conducere în bănci şi în sucursalele băncilor străine.
	Parțial compatibil 
	Urmează a se transpune complet prin proiectul  de lege de modificare a Legii nr.202/2017 privind activitatea băncilor.



	(2) Informaţiile publicate în conformitate cu alineatul (1) trebuie să fie suficiente pentru a permite efectuarea unei comparaţii relevante între abordările adoptate de autorităţile competente din diferite state membre. Informaţiile se publică într-un format unitar și se actualizează periodic. Informaţiile în cauză trebuie să fie accesibile la o singură adresă electronică.
	(2) Informaţiile menţionate la alin.(1) se publică şi sînt accesibile pe pagina web oficială a Băncii Naţionale a Moldovei şi se actualizează periodic.

	Parțial compatibil 
	Urmează a se transpune complet prin proiectul  de lege de modificare a Legii nr.202/2017 privind activitatea băncilor.



	(3) ABE elaborează standarde tehnice de punere în aplicare pentru a stabili formatul, structura, conţinutul și data publicării anuale a informaţiilor prevăzute la alineatul (1). ABE înaintează aceste proiecte de standarde tehnice de punere în aplicare Comisiei până la 1 ianuarie 2014. Se conferă Comisiei competenţa de a adopta standardele tehnice de punere în aplicare menţionate la primul paragraf, în conformitate cu articolul 15 din Regulamentul (UE) nr. 1093/2010.
	
	Normă UE neaplicabilă
	Vizează atribuțiile ABE și competențele Comisiei Europene

	Articolul 144. Cerinţe de publicare specifice
 (1) În sensul părţii a cincea din Regulamentul (UE) nr. 575/2013, autorităţile competente publică următoarele informaţii: 
(a) criteriile generale și metodologiile adoptate pentru a verifica respectarea dispoziţiilor de la articolele 405-409 din Regulamentul (UE) nr. 575/2013; 
(b) fără a aduce atingere dispoziţiilor de la titlul VII capitolul 1 secţiunea II, o descriere succintă a rezultatului analizei prudenţiale și o descriere a măsurilor aplicate în cazurile de nerespectare a dispoziţiilor de la articolele 405-409 din Regulamentul (UE) nr. 575/2013, identificate anual.
	Articolul 137. Cerinţe de publicare specifice
Banca Naţională a Moldovei publică următoarele informaţii în ceea ce priveşte tratamentul expunerilor la riscul de credit transferat prevăzut de actele normative emise în aplicarea prezentei legi:
a) criteriile generale şi metodologiile adoptate pentru a verifica respectarea cerinţelor stabilite prin actele normative respective;
b) fără a aduce atingere prevederilor privind secretul profesional, o descriere succintă a rezultatului verificărilor prudenţiale şi o descriere a măsurilor aplicate în cazurile de nerespectare de către bănci a cerinţelor prevăzute la lit.a).
	Compatibil 
	Transpus prin art.137 din Legea nr. 202/2017 privind activitatea băncilor

	(2) Autoritatea competentă dintr-un stat membru care exercită opţiunea prevăzută la articolul 7 alineatul (3) din Regulamentul (UE) nr. 575/2013 publică informaţiile de mai jos: 
(a) criteriile pe care le aplică pentru a stabili că nu există niciun impediment practic sau legal semnificativ, existent sau potenţial, în calea transferului prompt de fonduri proprii sau a rambursării rapide a datoriilor; 
(b) numărul de instituţii-mamă care beneficiază de exercitarea opţiunii menţionate la articolul 7 alineatul (3) din Regulamentul (UE) nr. 575/2013 și numărul celor care au filiale într-o ţară terţă;
(c) pe bază agregată, pentru statul membru: 
(i) valoarea totală a fondurilor proprii pe bază consolidată ale instituţiei-mamă dintr-un stat membru care beneficiază de exercitarea opţiunii prevăzute la articolul 7 alineatul (3) din Regulamentul (UE) nr. 575/2013, deţinute la filiale dintr-o ţară terţă; 
(ii) procentajul de fonduri proprii pe bază consolidată ale instituţiilor-mamă dintr-un stat membru care beneficiază de exercitarea opţiunii menţionate la articolul 7 alineatul (3) din regulamentul menţionat, reprezentat de fondurile proprii deţinute la filiale dintr-o ţară terţă; 
(iii) procentajul fondurilor proprii totale necesare în temeiul articolului 92 din regulamentul menţionat, pe bază consolidată, ale instituţiilor-mamă dintr-un stat membru care beneficiază de exercitarea opţiunii prevăzute la articolul 7 alineatul (3) din regulamentul menţionat, reprezentat de fondurile proprii deţinute la filiale dintr-o ţară terţă.
	Capitolul VI
Cerințe de publicare specifice 
101. Banca Națională a Moldovei, în calitatea de autoritate competentă în cazul în care exercită opțiunea prevăzută la punctul 15 publică următoarele informații:
101.1. criteriile pe care le aplică pentru a stabili că nu există niciun impediment practic sau legal semnificativ, existent sau potențial, în calea transferului prompt de fonduri proprii sau a rambursării rapide a datoriilor;
101.2. numărul de instituții de credit-mamă care beneficiază de exercitarea opțiunii prevăzute la punctul 15 și numărul acestor instituții de credit - mamă  care au filiale într-un stat terț;
101.3. pe bază agregată, pentru statul membru:
101.3.1. valoarea totală a fondurilor proprii pe bază consolidată ale instituției de credit-mamă dintr-un stat membru care beneficiază de exercitarea opțiunii prevăzute la punctul 15, deținute la filiale dintr-un stat terț;
101.3.2. procentajul de fonduri proprii pe bază consolidată ale instituțiilor de credit-mamă dintr-un stat membru care beneficiază de exercitarea opțiunii prevăzute la punctul 15, reprezentat de fondurile proprii deținute la filiale dintr-un stat terț;
101.3.3. procentajul fondurilor proprii totale necesare conform punctelor 130-133 din Regulamentul nr. 109/2018, pe bază consolidată, ale instituțiilor de credit - mamă dintr-un stat membru care beneficiază de exercitarea opțiunii prevăzute la punctul 15, reprezentat de fondurile proprii deținute la filiale dintr-un stat terț. 
  
Inclus prin proiectul HCE al BNM de aprobare a Regulamentului privind nivelul de aplicare a cerințelor prudențiale și abrogare a HCE al BNM nr. 101/2020
	Compatibil
	

	(3) Autoritatea competentă care exercită opţiunea prevăzută la articolul 9 alineatul (1) din Regulamentul (UE) nr. 575/2013 publică următoarele informaţii: 
(a) criteriile pe care le aplică pentru a stabili că nu există niciun impediment practic sau legal semnificativ, existent sau potenţial, în calea transferului prompt de fonduri proprii sau a rambursării rapide a datoriilor; 
(b) numărul de instituţii-mamă care beneficiază de exercitarea opţiunii menţionate la articolul 9 alineatul (1) din Regulamentul (UE) nr. 575/2013 și numărul acestor instituţii-mamă care au filiale într-o ţară terţă; 
(c) pe bază agregată, pentru statul membru 
(i) valoarea totală a fondurilor proprii ale instituţiilor-mamă care beneficiază de exercitarea opţiunii menţionate la articolul 9 alineatul (1) din Regulamentul (UE) nr. 575/2013, deţinute la filiale dintr-o ţară terţă; 
(ii) procentajul fondurilor proprii totale ale instituţiilor-mamă care beneficiază de exercitarea opţiunii menţionate la articolul 9 alineatul (1) din Regulamentul (UE) nr. 575/2013, reprezentat de fondurile proprii deţinute la filiale dintr-o ţară terţă; 
(iii) procentajul fondurilor proprii totale necesare în temeiul articolului 92 din Regulamentul (UE) nr. 575/2013 ale instituţiilor-mamă care beneficiază de exercitarea opţiunii prevăzute la articolul 9 alineatul (1) din regulamentul menţionat, reprezentat de fondurile proprii deţinute la filiale dintr-o ţară terţă.
	102. Banca Națională a Moldovei, în calitate de autoritate competentă, în cazul în care  care exercită opțiunea prevăzută la punctul 23 publică următoarele informații:
102.1. criteriile pe care le aplică pentru a stabili că nu există niciun impediment practic sau legal semnificativ, existent sau potențial, în calea transferului prompt de fonduri proprii sau a rambursării rapide a datoriilor;
102.2.  numărul de instituții de credit-mamă care beneficiază de exercitarea opțiunii prevăzute la punctul 23 și numărul acestor instituții de credit -mamă care au filiale într-un stat terț;
102.3.  pe bază agregată, pentru statul membru
102.3.1. valoarea totală a fondurilor proprii ale instituțiilor de credit-mamă care beneficiază de exercitarea opțiunii prevăzute la punctul 23, deținute la filiale dintr-un stat terț;
102.3.2. procentajul fondurilor proprii totale ale instituțiilor de credit-mamă care beneficiază de exercitarea opțiunii prevăzute la punctul 23, reprezentat de fondurile proprii deținute la filiale dintr-un stat terț;
102.3.3. procentajul fondurilor proprii totale necesare  conform punctelor 130-133 din Regulamentul nr. 109/2018 ale instituțiilor-mamă care beneficiază de exercitarea opțiunii prevăzute la punctul 23, reprezentat de fondurile proprii deținute la filiale dintr-o țară terță. 

Inclus prin proiectul HCE al BNM de aprobare a Regulamentului privind nivelul de aplicare a cerințelor prudențiale și abrogare a HCE al BNM nr. 101/2020
	Compatibil

